pythainlp/thai-wiki-dataset-v4 huggingface dataset:
ฟุตบอลเอเชียเยาวชนอายุไม่เกิน 16 ปี 2016 รอบคัดเลือก

รอบคัดเลือกสำหรับฟุตบอลเอเชียเยาวชนอายุไม่เกิน 16 ปี 2016 เป็นการตัดสินหาทีมที่เข้าร่วมของ ฟุตบอลเอเชียเยาวชนอายุไม่เกิน 16 ปี 2016, เป็นการแข่งขันฟุตบอลยุวชนจัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติรุ่นอายุไม่เกิน 16 ปี ประเภทชายของพวกเขาในแต่ละชาติสมาชิก.
รวมทั้งหมด 16 ทีมที่จะลงเล่นในการแข่งขันรอบสุดท้าย, จะเป็นเจ้าภาพโดย อินเดีย. ในฐานะที่เป็นเจ้าภาพ, อินเดียได้สิทธิ์โดยอัตโนมัติ, แต่ยังจะได้แข่งขันในรอบคัดเลือกด้วย.
การแข่งขันรอบสุดท้ายยังทำหน้าที่เป็นผู้คัดเลือกของเอเอฟซีสำหรับ ฟุตบอลโลกอายุไม่เกิน 17 ปี 2017 ในประเทศอินเดีย, กับสี่ทีมที่ผ่านเข้ารอบ (ในขณะที่อินเดียได้สิทธิ์อยู่แล้วโดยอัตโนมัติในฐานะเจ้าภาพ, ทีมอันดับที่ห้าก็ยังมีสิทธิ์ได้ถ้าอินเดียติดอันดับหนึ่งในสี่).
การจับสลาก.
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ที่บ้านเอเอฟซีในกรุง กัวลาลัมเปอร์. ทั้งหมด 45 ทีมที่ผ่านเข้าสู่รอบคัดเลือกและถูกจับสลากอยู่ในสิบเอ็ดกลุ่ม.
ทีมที่ได้รับเป็นทีมวางตามผลงานของพวกเขาในฤดูกาลที่ผ่านมาในปี ค.ศ. 2014.
1 ไม่ได้เป็นสมาชิกของฟีฟ่า, ไม่มีสิทธิ์สำหรับ ฟุตบอลโลกอายุไม่เกิน 17 ปี.
กลุ่ม.
แมตช์การแข่งขันจะลงเล่นระหว่างวันที่ 2–6 กันยายน พ.ศ. 2558 สำหรับ กลุ่ม เอช; 12–20 กันยายน พ.ศ. 2558 สำหรับ กลุ่ม จี (กลุ่มที่มีห้าทีม); 16–20 กันยายน พ.ศ. 2558 สำหรับกลุ่มอื่นๆทั้งหมด.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: #เปลี่ยนทาง
พระธรรมมงคลเจดีย์ (เฉลียว ฐิตปุญฺโญ)

พระธรรมมงคลเจดีย์ นามเดิม เฉลียว ปัญจมะวัต ฉายา ฐิตปุญฺโญ อดีตเจ้าอาวาสวัดอรุณราชวรารามราชวรมหาวิหาร
ประวัติ.
ชาตภูมิ.
พระธรรมมงคลเจดีย์ นามเดิม เฉลียว ปัญจมะวัต เกิดเมื่อวันพุธที่ 1 เมษายน พ.ศ. 2468 เป็นชาวปทุมธานี นามเดิม เฉลียว  ฉายา ฐิตปุญฺโญ นามสกุล ปัญจมะวัต อายุ ๙๒ พรรษา ๗๒ วุฒิการศึกษา ป.๖, น.ธ.เอก, พธ.ด.(กิตติมศักดิ์) เกิดเมื่อวันพุธที่ ๑ เมษายน พ.ศ. ๒๔๖๘ ตรงกับวันขึ้น ๙ ค่ำ เดือน ๕ ปีฉลู ณ ตำบลกระแชง อำเภอสามโคก จังหวัดปทุมธานี บิดาชื่อ นายเหรียญ ปัญจมะวัต มารดาชื่อ นางลูกอิน ปัญจมะวัต
 นามสกุล ปัญจมะวัต เป็นนามสกุลที่พระบาทสมเด็จพระมงกุฎเกล้าเจ้าอยู่หัว รัชกาลที่ ๖ พระราชทาน เมื่อวันที่ ๒๐ กุมภาพันธ์ พ.ศ. ๒๔๕๖ เป็นนามสกุลลำดับที่ ๑๐๓๒ เขียนว่า ปัญจมวัต เขียนเป็นภาษาอังกฤษว่า Panchamavat;Panchamawat แต่ในประกาศราชกิจจานุเบกษาเขียนว่า ปัญจมะวัต โดยมีนายร้อยโท(ยศขณะนั้น) ชุ่ม หรือ หลวงวรญาณวิจิตร อัยการศาลทหารมณฑลนครไชยศรี เป็นผู้ขอพระราชทาน
อุปสมบท.
พระธรรมมงคลเจดีย์ อุปสมบทเป็นพระภิกษุเมื่อวันจันทร์ที่ 28 พฤษภาคม พ.ศ. 2488 ณ วัดบางนา จังหวัดปทุมธานี โดยพระครูบวรธรรมกิจ วัดโบสถ์ ตำบลบ้านกลาง อำเภอเมือง จังหวัดปทุมธานี เป็นพระอุปัชฌาย์ พระปลัดรื่น วัดโพธิ์เลื่อน ตำบลบ้านกลาง อำเภอเมือง จังหวัดปทุมธานี เป็นพระกรรมวาจาจารย์ พระเส็ง จนฺทรํสี วัดบางนา อำเภอสามโคก จังหวัดปทุมธานี เป็นพระอนุสาวนาจารย์ ถึง พ.ศ. 2490 ได้ย้ายมาจำพรรษาที่คณะ 4 วัดอรุณราชวราราม ครั้งเมื่อพระเทพมุนี (วน ฐิติญาโณ) มาครองวัดอรุณราชวราราม จึงได้ย้ายมาอยู่คณะ 1
ข้าวเย็นเหนือ

ข้าวเย็นเหนือ ชื่อวิทยาศาสตร์: "Smilax cerbularia" subsp. "corbularia" อยู่ในวงศ์ Smilaceae เป็นไม้เถาเนื้อแข็ง ลำต้นกลมหรือเหลี่ยมไว้ยึด มีหัวเป็นเหง้าอยู่ใต้ดินและมีรากจำนวนมาก หัวกลมยาวเป็นท่อน เนื้อไม้แข็งสีแดงและขรุขระ เนื้อในเหง้าเป็นสีเหลืองอ่อน แก่เต็มที่จะเป็นสีแดงน้ำตาลอ่อน ในไทยพบทางภาคเหนือ ใช้เป็นยาแก้ตาแดง คุดทะราด แก้กามโรค
โกฐก้านพร้าว

โกฐก้านพร้าว ชื่อวิทยาศาสตร์: "Picrorhiza kurroa" อยู่ในวงศ์ Plantaginaceae เป็นไม้ล้มลุกอายุหลายปี เหง้าอวบ เกาะเลื้อย ใบออกเป็นกระจุกใกล้เหง้า ก้านช่อดอกยาว ดอกย่อยสีฟ้าอ่อนจำนวนมาก มีขนหยาบแข็ง ผลแห้งแบบแคบซูล มีเมล็ดจำนวนมาก กระจายพันธุ์ในเขตเทือกเขาหิมาลัย ตั้งแต่ปากีสถาน จนกระทั่งรัฐอุตตรประเทศและแคชเมียร์ของอินเดีย จนถึงสิกขิมและเนปาล เหง้าของพืชชนิดนี้ตากแดดให้แห้ง ใช้ทำยา ลักษณะเป็นเหง้ายาว ทรงกระบอก เปลือกหนา ผิวมีรอยย่น สีน้ำตาลอมเทา ใช้แก้ไข้เรื้อรัง เสมหะเป็นพิษ ในอินเดียและศรีลังกาใช้เป็นยาขมเจริญอาหาร ใช้เป็นส่วนผสมในยาถ่ายหลายขนาน ในอินเดียบางแห่งใช้แก้พิษแมลงป่อง เป็นยาที่ใช้ในตำรับยาอายุรเวทของอินเดีย
พืชชนิดนี้มีปลูกอยู่ทั่วไป แต่มีความต้องการให้อนุรักษ์ไว้ในป่าตามธรรมชาติด้วย
ยางโอน

ยางโอน ชื่อวิทยาศาสตร์: "Polyalthia viridis" เป็นไม้ยืนต้นในสกุลยางโอน วงศ์ Annonaceae เปลือกหนาค่อนข้างเรียบ ใบรูปรี ดอกออกตามกิ่งเป็นกระจุก กลีบดอก 6 กลีบ สีเขียวยาวเป็นแถบ ผลกลุ่ม โดยผลย่อยเป็นรูปกลมรี เรียบเป็นมัน สุกแล้วเป็นสีเหลืองอมส้ม ออกดอกช่วงกุมภาพันธ์ – มีนาคม พบในป่าทางภาคเหนือ ภาคตะวันออกเฉียงเหนือ และภาคกลาง พบครั้งแรกในไทย โดยหมอคาร์เมื่อเดือนกุมภาพันธ์ พ.ศ. 2456 ที่ จังหวัดเชียงใหม่ เนื้อไม้ใช้ในการก่อสร้าง
มหัศจรรย์พิสูจน์รักถึงยมโลก

มหัศจรรย์พิสูจน์รักถึงยมโลก (อังกฤษ: The Book of Life) เป็นภาพยนตร์แอนิเมชั่นสามมิติ กำกับภาพยนตร์โดย จอร์จ กูเตียร์เรซ สร้างโดย Reel FX Creative Studios และจัดจำหน่ายโดย ทเวนตีท์เซนจูรีฟอกซ์ เข้าฉายในอเมริกาเมื่อ 17 ตุลาคม 2014 มีกำหนดการเข้าฉายในประเทศไทยวันที่ 27 พฤศจิกายน 2014 และภาพยนตร์เรื่องนี้ได้เสนอชื่อเข้าชิงรางวัลลูกโลกทองคำครั้งที่ 72 (ปี 2015) ในสาขาภาพยนตร์แอนิเมชั่นยอดเยี่ยม
เรื่องย่อ.
เป็นเรื่องราวที่เล่าจากหนังสือมหัศจรรย์เล่มหนึ่งที่มีชื่อว่า บัญชีชีวิต โดยหนังสือเริ่มต้นจากการเล่าถึงวันฮัลโลวีน หรือวันปล่อยผี ที่ซึ่งทุกๆอย่างสามารถเกิดขึ้นได้ รวมไปจนถึงการที่วิญญาณทุกดวงจะสามารถข้ามผ่านระหว่างภพได้อย่างอิสระ หนึ่งในนั้นก็คือยมทูตชายหญิงสองตน นามว่า ซิบัลบา และ ลา มัวร์เต ที่คอยเฝ้าดู วาคีน และ มาโนโล่ ชายหนุ่มเพื่อนรักสองคนที่หลงรักหญิงสาวคนเดียวกันซึ่งก็คือ มาเรีย จึงกลายเป็นที่มาของการเดิมพันครั้งยิ่งใหญ่ของซิบัลบาและลา มัวร์เต ในการครอบครองดินแดน ได้แก่ ดินแดนแห่งความจดจำซึ่ง ลา มัวร์เต ปกครองอยู่ กับดินแดนแห่งความหลงลืมที่ซิบัลบาเป็นผู้ปกครอง โดยยมทูตทั้งสองจะต้องเลือกระหว่างวาคีนและมาโนโล่ และให้คนใดคนหนึ่งที่วางเดิมพันไว้ได้แต่งงานกับมาเรียจึงถือว่าชนะ
แอร์บัส เอ318

แอร์บัส เอ318  เป็นรุ่นของอากาศยานไอพ่นลำตัวกว้างพิสัยสั้นถึงปานกลางในตระกูลแอร์บัส เอ320 ที่ผลิตและออกแบบโดยแอร์บัสแอสอาแอส สามารถบรรทุกผู้โดยสารได้ถึง 132 ที่นั่ง และมีพิสัยการบินสูงสุดที่ 3,100 ไมล์ทะเล (5,700 กม.; 3,600 ไมล์) โดยมีจุดประสงค์หลักคือขนส่งผู้โดยสารในระยะใกล้ อย่างไรก็ตาม บริติชแอร์เวย์ยังใช้เครื่องบินรุ่นนี้ทำการบินระหว่างท่าอากาศยานนานาชาติจอห์น เอฟ. เคนเนดีกับท่าอากาศยานลอนดอนซิตี 
แอร์บัส เอ318 มีระดับการอนุญาตการบินเฉพาะรุ่นเดียวกับเครื่องบินตระกูลแอร์บัส เอ320 อื่นๆ ทั้งหมด ทำให้นักบินที่มีใบอนุญาตสำหรับการบินเอ320 อยู่สามารถทำการบินบนเอ318 ได้โดยไม่จำเป็นต้องฝึกอบรมเพิ่มเติม เครื่องบินรุ่นนี้เป็นเครื่องบินพาณิชย์ที่มีขนาดใหญ่ที่สุดที่ได้รับการรับรองโดย European Aviation Safety Agency ให้ทำการขึ้นและลงจอดแบบชันอันเนื่องมาจากพื้นที่จำกัด ทำให้สามารถขึ้นบินจากท่าอากาศยานลอนดอนซิตีได้
เริ่มทำการบินครั้งแรกในปีค.ศ. 2003 กับฟรอนเทียร์แอร์ไลน์ โดยเมื่อเทียบจำนวนการผลิตกับเครื่องบินในกลุ่มของแอร์บัส เอ 320 ได้มียอดขายเพียง 80 ลำเท่านั้น ซึ่งในขณะนี้ก็ได้ทำการส่งมอบครบถ้วนแล้ว
นาจาเทพจอมอิทธิฤทธิ์

นาจาเทพจอมอิทธิฤทธิ์ เป็นละครซีรีส์ของประเทศฮ่องกง เป็นนวนิยายที่ดัดแปลงมาจาก ห้องสิน ซึ่งเป็นภาพยนตร์คลาสสิก เขียนโดย เสี่ยวจงหลิน และ หลู ซีซิง ออกอากาศทางช่อง TVB ในประเทศฮ่องกง สำหรับประเทศไทย ออกอากาศทางช่อง 3
เรื่องราว.
นาจาเทพจอมอิทธิฤทธิ์ เป็นเรื่องราวของ นาจาที่เป็นเพราะชาติที่แล้วถูก หลี่จิ้ง ขุนนางราชวงศ์ซาง ใช้ธนูยิงนาจาจนถึงเสียชีวิต มาในชาตินี้จึงเกิดเป็นมนุษย์และเป็นลูกชายคนที่สามของหลี่จิ้ง เรื่องราวในอดีตมาในชาตินี้ก็ยังคงชัดเจนไม่มีวันเลือนลาง นาจาและหลี่จิ้งพ่อลูกจึงเป็นไม้เบื่อไม้เมากันมาโดยตลอด หลี่จิ้งเกลียดชังและอคติต่อนาจาเป็นอันมาก ดังนั้น จึงหาข้ออ้างที่จะขับไล่ นาจา ไปให้พ้นตัวโดยไม่ได้สนใจกับชีวิตความเป็นอยู่ของนาจาแต่อย่างใด 
นาจาถูกคนชุบเลี้ยงจนเติบใหญ่ นาจาอายุได้สิบขวบก็สำเร็จวิชาอาคมชั้นสูง ต่อมานาจาได้พบกับพ่อแม่บังเกิดเกล้าอีกครั้ง สามครั้งด้วยกันที่นาจาไม่ยอมรับผู้เป็นพ่อแม่ ไม่เพียงเท่านั้นนาจายังถลกหนังของตนคืนให้กับพ่อแม่บังเกิดเกล้าอีกด้วย ถึงแม้ว่านาจาจะฟื้นคืนชีพได้ก็ตาม แต่ว่านาจาต้องอาศัยอยู่ในรูปปั้นที่เหมือนจริงซึ่งทำจากดอกบัว ในเวลาเดียวกัน โจ้วอ๋อง ไม่สนใจบริหารกิจการบ้านเมือง มัวเมาลุ่มหลงอยู่กับ นางซูตั้นจี จนบ้านเมืองระส่ำระสาย นาจาถูกแม่และเพื่อนรักขอร้องให้ช่วยเหลือชาวบ้าน นาจาตัดสินใจยืนหยัดที่จะโค่นล้มโจ้วอ๋อง
แหล่งข้อมูลอื่น.
เรื่องย่อนาจาเทพจอมอิทธิฤทธิ์ (ภาษาจีน)
สนามกีฬาพระราชวังสนามจันทร์

สนามกีฬาพระราชวังสนามจันทร์  เป็นสนามกีฬาในจังหวัดนครปฐม ซึ่งจะอยู่ในพระราชวังสนามจันทร์ ถูกใช้ในการแข่งขันฟุตบอล และเป็นสนามของ นครปฐม ยูไนเต็ด สนามนี้สามารถบรรจุคนได้ถึง 6,000 คน
สมเด็จพระพุฒาจารย์ (วน ฐิติญาโณ)

สมเด็จพระพุฒาจารย์ นามเดิม วน ฉายา ฐิติญาโณ เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดอรุณราชวรารามราชวรมหาวิหาร เจ้าคณะใหญ่หนใต้ กรรมการมหาเถรสมาคม และอดีตผู้ปฏิบัติหน้าที่สมเด็จพระสังฆราช
ประวัติ.
ชาติกำเนิด.
สมเด็จพระพุฒาจารย์ มีนามเดิมว่าวน เกิดเมื่อวันพุธที่ 25 เมษายน พ.ศ. 2437 เป็นบุตรพระวิชิตชาญณรงค์ (เทศ วิชิตะกุล) เจ้าเมืองปราณบุรี กับนางวิชิตชาญณรงค์ (ทองอยู่ วิชิตะกุล) ภูมิลำเนาอยู่ตำบลบ้านนารายณ์ อำเภอเมืองเพชรบุรี มีพี่น้องร่วมบิดามารดา 8 คน
การศึกษา.
เมื่ออายุได้ 7 ปี ติดตามบิดาไปอยู่อำเภอปราณบุรี ได้เรียนภาษาไทยกับ พระครูสุทธาจารคุณ (อ่ำ) วัดนาห้วย ในปีพ.ศ. 2446 บิดาได้ฝากเป็นศิษย์ของพระอาจารย์แก้ว ที่วัดสระเกศราชวรมหาวิหาร ได้เรียนภาษาบาลีกับพระมหาถนอม อคฺคปญฺโญ ต่อมาได้ฝากตัวเป็นศิษย์ของพระครูฌาณภิรัต (โป๊ะ) วัดพระเชตุพนวิมลมังคลารามราชวรมหาวิหาร เรียนภาษาไทยและภาษาบาลีที่โรงเรียนกล่อมพิทยากร พออายุได้ 15 ปี จึงได้บรรพชาโดยมีพระอาจารย์หมก วัดพระเชตุพนฯ เป็นพระอุปัชฌาย์ พ.ศ. 2456 สอบได้เปรียญธรรม 3 ประโยค ถึงปีพ.ศ. 2457 ได้กลับไปอุปสมบท ณ วัดนาห้วย เมืองปราณบุรี โดยมีพระอาจารย์เดิม เป็นพระอุปัชฌาย์ สมเด็จพระวันรัต (เผื่อน ติสฺสทตฺโต) ขณะยังดำรงสมณศักดิ์ที่พระศากยบุตติยวงศ์ เป็นพระกรรมวาจาจารย์ เมื่อบวชแล้วกลับมาอยู่วัดพระเชตุพนฯ ตามเดิม ได้เป็นครูสอนพระปริยัติธรรมของสำนัก ต่อมาสอบได้เป็นเปรียญธรรม 6 ประโยค และสอบนักธรรมชั้นเอกได้เป็นรุ่นแรก
มรณภาพ.
สมเด็จพระพุฒาจารย์ (วน ฐิติญาโณ) ได้มรณภาพด้วยโรคอัมพาต เส้นโลหิตในสมองอุดตัน เมื่อวันที่ 19 ตุลาคม พ.ศ. 2520 สิริอายุได้ ได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 3 กรกฎาคม พ.ศ. 2521
เจสซี เจมส์ เด็กเคอร์

เจสสิกา โรส "เจสซี" เจมส์ เด็กเคอร์ (เกิด 12 เมษายน ค.ศ. 1988) เป็นนักร้องนักแต่งเพลงแนวคันทรีป็อปชาวอเมริกัน และบุคคลมีชื่อเสียงทางโทรทัศน์ ขณะอายุ 15 ปี เธอออดิชันในค่ายเพลงคันทรีมากมายที่แนชวิลล์ รัฐเทนเนสซี แต่ถูกปฏิเสธ เธอเริ่มทำงานฝึกทักษะกับคาร์ลา วอลเลซ สังกัดบิกเยลโลว์ด็อกมิวสิก เพลงของเธอเพลงหนึ่งเป็นที่สนใจของสังกัดเมอร์คิวรีเรเคิดส์ และเสนอให้เธอเซ็นสัญญา ใน ค.ศ. 2009 เธอออกอัลบั้มเปิดตัวชื่อ "เจสซี เจมส์" เธอแสดงในรายการเรียลลิตีโชว์ "อีริกแอนด์เจสซี: เกมออน" กับสามีของเธอ อีริก เด็กเคอร์ ในวันที่ 18 เมษายน ค.ศ. 2014 เจมส์ออกจำหน่ายอีพีผ่านทางไอทูนส์ สังกัด 19 เรคอร์ดิงส์ ชื่ออีพี "คัมมินโฮม"
รอล์ฟ ซีเวิร์ต

รอล์ฟ แมกซิมิเลียน ซีเวิร์ต (6 พฤษภาคม ค.ศ. 1896 – 3 ตุลาคม ค.ศ. 1966) เป็นนักฟิสิกส์การแพทย์ชาวสวีเดน เกิดที่กรุงสต็อกโฮล์ม ประเทศสวีเดน ปี ค.ศ. 1932 เขาเป็นรองศาสตราจารย์ที่มหาวิทยาลัยสต็อกโฮล์ม ห้าปีต่อมา ซีเวิร์ตได้รับตำแหน่งหัวหน้าฝ่ายรังสีวิทยาของสถาบันแคโรลินสกา และเป็นหนึ่งในคณะกรรมการวิทยาศาสตร์เพื่อศึกษาผลกระทบของรังสีปรมาณูขององค์การสหประชาชาติ (UNSCEAR) ซีเวิร์ตมีผลงานด้านรังสีวิทยามากมาย และเป็นผู้คิดค้นห้องซีเวิร์ต เพื่อใช้ในวัดปริมาณรังสี
ในปี ค.ศ. 1979 ที่ประชุมใหญ่ว่าด้วยการชั่งตวงวัดได้ประกาศให้ชื่อของซีเวิร์ต (ตัวย่อ Sv) เป็นหน่วยอนุพันธ์เอสไอของปริมาณรังสีสมมูล
โคฟูกูจิ

โคฟูกูจิ (; โรมาจิ: "Kōfuku-ji") เป็นวัดพุทธในเมืองนาระ จังหวัดนาระ ของประเทศญี่ปุ่น และยังเป็นหนึ่งในเจ็ดวัดใหญ่แห่งนันโตะ วัดแห่งนี้เป็นสาขาใหญ่ของสำนักฮซซูและเป็นหนึ่งสถานที่ในอนุสรณ์สถานทางประวัติศาสตร์นาระโบราณ มรดกโลกโดยยูเนสโก 
ประวัติ.
โคฟูกูจิถูกสร้างขึ้นครั้งแรกที่บริเวณยามาชินะในเกียวโต โดย "ท่านหญิงคางามิ" ภริยาของ"ฟูจิวาระ โนะ คามาตามิ" ในปี ค.ศ. 669 เพื่อขอพรให้สามีของนางหายจากอาการป่วย ต่อมาในปี 672 วัดแห่งนี้ก็ถูกย้ายไปไว้ที่นครฟูจิวาระเกียว นครหลวงแห่งใหม่ของญี่ปุ่นซึ่งสร้างตามแบบผังเมืองของนครฉางอานในจีน จนกระทั่งในปี 710 วัดก็ถูกรื้ออีกครั้งและนำมาสร้างขึ้นที่ตำแหน่งในปัจจุบัน ซึ่งตั้งอยู่ทางตะวันออกของนครเฮอังเกียว นครหลวงที่สร้างขึ้นใหม่
แผนผัง.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระราชมหาเจติยาภิบาล (ต่อศักดิ์ สุนฺทรวาที)

พระราชมหาเจติยาภิบาล (ต่อศักดิ์ สุนฺทรวาที) ผู้ช่วยเจ้าอาวาสวัดอรุณราชวราราม รักษาการเจ้าอาวาสวัดโบสถ์ ที่ปรึกษาประธานสำนักงานกำกับดูแลพระธรรมทูตไปต่างประเทศ ประธานสมาคมวัดอรุณสหราชอาณาจักร เมืองนอริช
ประวัติ.
พระราชมหาเจติยาภิบาล นามเดิม ต่อศักดิ์ สิงหสุรศักดิ์ เกิดเมื่อวันศุกร์ที่ 15 มีนาคม พ.ศ. 2517 เป็นชาวอำเภอบ้านเขว้า จังหวัดชัยภูมิ พ.ศ. 2529 ได้บรรพชา ณ วัดมัชฌิมาวาส อำเภอบ้านเขว้า จังหวัดชัยภูมิ โดยมีพระครูโชติวราจารย์ เป็นพระอุปัชฌาย์ พ.ศ. 2531 สอบได้นักธรรมชั้นเอก สำนักเรียนคณะจังหวัดนนทบุรี วัดเฉลิมพระเกียรติ พ.ศ. 2537 ได้อุปสมบท ณ วัดมัชฌิมาวาส จังหวัดชัยภูมิ โดยมีพระธรรมสิริชัย เจ้าอาวาสวัดอรุณราชวราราม เป็นพระอุปัชฌาย์ ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทาน เครื่องอัฐบริขารการอุปสมบท เป็นพระภิกษุในพระพุทธศาสนา ตามหมายรับสั่ง สำนักพระราชวังที่ 25003 ลงวันที่ 20 ธันวาคม พ.ศ. 2536 ถึงพ.ศ. 2538 สอบได้เปรีญธรรม 3 ประโยค สำนักเรียนคณะจังหวัดชัยภูมิ วัดกลางเมืองเก่า ตั้งแต่อุปสมบทแล้วได้สนองงานพระอุปัชฌาย์มาโดยตลอด ต่อมาได้รับแต่งตั้งให้เป็นผู้รักษาการเจ้าอาวาสวัดโบสถ์ จังหวัดปทุมธานี ถึงปีพ.ศ. 2545 ได้รับแต่งตั้งให้เป็นผู้ช่วยเจ้าอาวาสวัดอรุณราชวราราม เป็นกรณีพิเศษ และต่อมาได้เป็นเจ้าคณะ 5 วัดอรุณราชวราราม ตามลำดับ ในปีพ.ศ. 2558 ได้รับพระบัญชาแต่งตั้งเป็น ที่ปรึกษาประธานสำนักงานกำกับพระธรรมทูตไปต่างประเทศ ในปี พ.ศ. 2561 ได้รับแต่งตั้งให้เป็นผู้รักษาการแทนเจ้าอาวาสวัดโบสถ์ ต.บ้านกลาง อ.เมือง จ.ปทุมธานี อีกครั้งหนึ่ง
ผลงาน.
พระราชมหาเจติยาภิบาล เป็นผู้ริเริ่มและฟื้นฟูประเพณีวันมาฆบูชาที่วัดอรุณราชวราราม ซึ่งในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ได้เสด็จเป็นองค์ประธาน บำเพ็ญพระกุศลสวดสรรเสริญพระรัตนตรัย และเดินเทียนเวียนทักขิณาวัฏรอบองค์พระปรางค์ และได้ปฏิบัติเป็นประเพณีสืบมา นอกจากนี้ยังเป็นผู้ริเริ่มจัดโครงการต่างๆ เช่น การจัดงานสัปดาห์ส่งเสริมพระพุทธศาสนาเนื่องในเทศกาลวันวิสาขบูชา งานประเพณีหล่อเทียนพรรษา งานเจริญพุทธมนต์ส่งท้ายปีเก่าต้อนรับปีใหม่ เป็นต้น ปีพ.ศ. 2550 ได้เป็นประธานดำเนินการก่อสร้าง ศูนย์ปฏิบัติธรรมอรุณธรรมสถาน ในพระสังฆราชูปถัมภ์ฯ จังหวัดชัยภูมิ เพื่อสืบทอดเจตนารมณ์พระเดชพระคุณพระธรรมสิริชัย อดีตเจ้าอาวาสวัดอรุณราชวราราม ในปีพ.ศ. 2552 ได้เป็นผู้ออกแบบเมรุปราสาทรามัญ งานออกเมรุพระราชทานเพลิงศพ พระธรรมสิริชัย(บุญเลิศ โฆสโก) ในปีพ.ศ. 2555 ได้รับมอบหมายให้เป็นประธานดำเนินการยกร่างโครงการบูรณะพระอาราม วัดอรุณราชวราราม เฉลิมพระกียรติ พระบาทสมเด็จพระเจ้าอยุ่หัว 84 พรรษา และสมเด็จพระนางเจ้าสิริกิติ์ พระบรมราชินีนาถ 80 พรรษา และยังได้รับมอบหมายให้เป็นประธานฝ่ายพิธีการ ฝ่ายสถานที่ ฝ่ายดูแลภูมิทัศน์ วัดอรุณราชวราราม จนถึงปัจจุบัน
พรรคเงินเดือนประชาชน

พรรคเงินเดือนประชาชน (ย่อ: งดช.) พรรคการเมืองขนาดเล็กที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2550
ประวัติ.
พรรคเงินเดือนประชาชนได้ยื่นจดทะเบียนก่อตั้งพรรคต่อประธาน คณะกรรมการการเลือกตั้ง ในฐานะนายทะเบียนพรรคการเมืองเมื่อวันที่ 16 มกราคม 2552 เป็นลำดับที่ 1/2552 โดยมีนาย อิ่นแก้ว กานต์แก้ว เป็นหัวหน้าพรรคและนาย บุญถิ่น กานต์แก้ว เป็นเลขาธิการพรรค ซึ่งทั้งคู่เป็นญาติของพันตำรวจโท กานต์ เทียนแก้ว อดีตหัวหน้าพรรคและผู้ก่อตั้ง พรรคพลังประชาชน 
พรรคเงินเดือนประชาชนได้ถูกยุบตามคำสั่งนายทะเบียนพรรคการเมือง ฉบับที่ 4/2553 ลงวันที่ 25 กุมภาพันธ์ พ.ศ. 2553 
ฟื้นฟูพรรค.
ในวันที่ 25 ธันวาคม 2556 พันตำรวจเอก กานต์ เทียนแก้ว อดีตหัวหน้า พรรคพลังประชาชน ซึ่งเพิ่งพ้นโทษจากการถูกตัดสิทธิ์ทางการเมือง 5 ปี ได้ยื่นจดทะเบียนก่อตั้งพรรคเงินเดือนประชาชนขึ้นมาอีกครั้งหนึ่งต่อประธาน คณะกรรมการการเลือกตั้ง ในฐานะนายทะเบียนพรรคการเมืองเป็นลำดับที่ 26/2556 โดยมีพันตำรวจโท กานต์ เป็นหัวหน้าพรรคและมี ดร. สมยศ แสงสุวรรณ เป็นเลขาธิการพรรค มีสำนักงานตั้งอยู่ที่ 269/2 ซอย 4 ถนนบ้านดงพัฒนา ตำบลป่าแฮ้ว อำเภอเมืองลำปาง จังหวัดลำปาง 52100
ต่อมาในวันที่ 18 มิถุนายน พ.ศ. 2557 พันตำรวจเอกกานต์พร้อมกับคณะกรรมการบริหารพรรคอีก 5 คนได้ขอลาออกจากตำแหน่ง
วอลเลย์บอลหญิงชิงแชมป์แอฟริกา 2015

วอลเลย์บอลหญิงชิงแชมป์แอฟริกา 2015  เป็นการแข่งขันวอลเลย์บอลหญิง ที่จัดขึ้นในไนโรบี, ประเทศเคนยา ระหว่างวันที่ 12–20 มิถุนายน 2015 เพื่อคัดเลือก 2 ทีมที่ดีที่สุดของทวีปแอฟริกาไปแข่งขันเวิลด์คัพ 2015
ทีมที่เข้าแข่งขัน.
ทีมชาติต่อไปนี้ได้รับการยืนยันในการเข้าร่วมแข่งขัน
หลักเกณฑ์การแข่งขัน.
การแข่งขันในครั้งนี้เป็นการแข่งแบบพบกันหมด แต่ละทีมจะต้องแข่งขันทั้งหมด 5 แมตช์ ทีมใดที่มีคะแนนสูงที่สุดจากการแข่งขันที่แข่งมา จะเป็นทีมชนะเลิศในการแข่งขันครั้งนี้
การแบ่งกลุ่ม.
การจับฉลากแบ่งกลุ่มจัดขึ้นในกรุงไนโรบี, ประเทศเคนยา เมื่อวันที่ 12 มิถุนายน
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เพชรในเพลง 2553

เพชรในเพลง 2553 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2553 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 
รางวัลการขับร้องเพลงดีเด่นด้านภาษาไทย.
ประเภทผู้ขับร้องเพลงสร้างสรรค์สำหรับเด็กชาย.
รางวัลชนะเลิศ และ รางวัลชมเชย ไม่มีผู้สมควรได้รับรางวัล
สกอตต์ อีสต์วุด

สกอตต์ อีสต์วุด (เกิด 21 มีนาคม ค.ศ. 1986) มีชื่อเกิดว่า สกอตต์ คลินตัน รีฟส์ (Scott Clinton Reeves) เป็นนักแสดงและนายแบบชาวอเมริกัน เขาปรากฏตัวอยู่ในภาพยนตร์หลายเรื่อง เช่น "แฟลกออฟเอาเออร์ฟาเธอร์ส" (2006), "แกรน โตริโน" (2008), "อินวิคตัส" (2009), "เดอะฟอร์เกอร์" (2012), "ทรอเบิลวิธเดอะเคิร์ฟ" (2012) และ "ฟิวรี" (2014) เขายังร่วมแสดงในภาพยนตร์แนวสยองขวัญเรื่อง "เท็กซัสเชนซอว์ 3ดี" และแสดงในภาพยนตร์รักเรื่อง "ระยะทางพิสูจน์รัก" (2015) คู่กับบริตต์ รอเบิร์ตสัน นอกจากนี้เขาเป็นบุตรชายของคลินต์ อีสต์วุด
ประวัติ.
ชีวิตในวัยเด็ก.
อีสต์วุดเกิดที่มอนเทอเรย์ ในรัฐแคลิฟอร์เนีย แต่เติบโตในฮาวาย
เขาเป็นบุตรชายของนักแสดงและผู้กำกับ คลินต์ อีสต์วุด และแอร์โฮสเตส เจเซลีน รีฟส์ เขามีน้องสาวชื่อ แคทรีน รีฟส์ และเขามีพี่น้องทั้งหมดห้าคน ไคล์ อีสต์วุด, อลิสัน อีสต์วุด, ฟรานเชส ฟิชเชอร์ อีสต์วุด และมอร์แกน อีสต์วุด เขาจบการศึกษามัธยมปลายในปี 2003 
อีสต์วุดจบการศึกษาในมหาวิทยาลัย Loyola Marymount University สาขาเอกสื่อสารมวลชน ในปี 2008 ปัจจุบันเขาอาศัยอยู่ในซานดิเอโก
อาชีพ.
อีสต์วุดเริ่มอาชีพของเขาโดยใช้นามสกุลของมารดาเพื่อที่จะหลีกเลี่ยงคติเห็นแก่ญาติ ถึงแม้จะมีนักแสดงที่ชื่อ สกอตต์ รีฟส์ เหมือนเขาก็ตาม แต่ต่อมาเขาได้เปลี่ยนนามสกุลเป็น อีสต์วุด เขายังปรากฏตัวในภาพยนตร์ที่บิดาของเขาแสดงในภาพยนตร์ดราม่าเรื่อง "Gran Torino" (2008) และแสดงบทบาทนำครั้งแรกในภาพยนตร์เรื่อง "Invictus" (2009) ในบทบาทโจเอล สแกนตี
อีสต์วุดคลุกคลีกับวงการภาพยนตร์เนื่องจากอาชีพของบิดา แต่อีสต์วุดบอกว่าเขาไม่ได้อยากเป็นแค่นักแสดงเขาเคยทำงานเป็นช่างก่อสร้าง, บาร์เทนเดอร์ และบริกรชาย ในช่วงเวลาว่างจากการถ่ายหนัง นอกจากนี้เขาก็ได้เปิดร้าน แซดเดิลบาร์ ริมหาดที่โซลานา บีช โดยเขาบอกว่า "ผมไม่ใช่พวกหนุ่ม ๆ ที่สิงอยู่ตามคลับนะครับ ไดฟ์บาร์เป็นทุกอย่างของผม มันไม่ได้ไร้สาระ"
ในปี 2010 เขาเล่นบทบาทนำในภาพยนตร์ "Enter Nowhere" (2011) และเป็นนักแสดงสมทบในภาพยนตร์เรื่อง "Fury" (2014) โดยกำกับ เดวิด เอเย่อร์
ในปี 2015 อีสต์วุดรับบทเป็น ลุค คอลลิน ภาพยนตร์ดัดแปลงจากนิยายของนิโคลัส สปากส์ ในชื่อเดียวกัน "ระยะทางพิสูจน์รัก (The Longest Ride)" คู่กับบริตต์ รอเบิร์ตสัน 
เขายังได้แสดงภาพยนตร์กับโจเซฟ กอร์ดอน-เลวิตต์ และเชลีน วูดลีย์ ในภาพยนตร์ชีวประวัติเรื่อง "Snowden" กำกับโดยโอลิเวอร์ สโตน และถูกกำหนดออกฉายในเดือนพฤษภาคม 2016 ในปี 2016 เขารับบทเป็น ร้อยโทเอดเวิดส์ ในภาพยนตร์เนื้อหาดัดแปลงจากการ์ตูนของค่ายดีซีเรื่อง "ทีมพลีชีพ มหาวายร้าย" ในเดือนกันยายนปี 2015 เขารับบทบาทนำในภาพยนตร์แอคชันเรื่อง "Overdrive" ที่มีกำหนดการถ่ายทำที่กรุงปารีสและมาร์แซย์ในเดือนมกราคม ค.ศ. 2016 เขายังร่วมแสดงในภาพยนตร์เรื่อง "เร็ว..แรงทะลุนรก 8" ที่มีกำหนดการฉายในปี ค.ศ. 2017 อีกด้วย
โซริกท์ปาทาริน เองค์โซริก

โซริกท์ปาทาริน เองค์โซริก  เกิดเมื่อ 27 กุมภาพันธ์ พ.ศ. 2530 เป็นนักมวยสากลสมัครเล่นชาวมองโกเลีย ได้เหรียญเงินกีฬาเอเชียนเกมส์ พ.ศ. 2549 ในรุ่นเฟเทอร์เวต โดยชนะกาลิบ ยาฟารอฟในรอบรองชนะเลิศ แล้วแพ้บาโฮดีร์จอน ซุลโตนอฟ จากอุซเบกิสถาน 15-37
กาลิบ ยาฟารอฟ

กาลิบ มูซา โอกลู ยาฟารอฟ (Galib Musa oglu Jafarov) เกิดเมื่อ 9 พฤษภาคม พ.ศ. 2521 ที่จังหวัดอักโตเบ เป็นนักมวยสากลสมัครเล่นชาวคาซัคสถานที่มีเชื้อสายอาเซอร์ไบจาน ได้เหรียญทองมวยสากลสมัครเล่นชิงแชมป์โลกเมื่อ พ.ศ. 2546 ในรุ่นเฟเธอร์เวท
ยาฟารอฟยังได้เข้าแข่งขันกีฬาโอลิมปิก พ.ศ. 2547 แต่แพ้ อเล็กเซย์ ติชต์เชนโกจากรัสเซียตกรอบ 8 คนสุดท้าย และได้เหรียญทองมวยสากลสมัครเล่นชิงแชมป์เอเชียในปีเดียวกัน ส่วนในเอเชียนเกมส์ เขาแพ้ โซริกต์บาตาเรียน เอนค์โซริกจากมองโกเลียในรอบรองชนะเลิศ ได้เพียงเหรียญทองแดง
บารีซันนาซีโยนัล

บารีซันนาซีโยนัล (แปลว่า แนวร่วมแห่งชาติ) เป็นแนวร่วมทางการเมืองในมาเลเซีย จัดตั้งขึ้นเมื่อ พ.ศ. 2516 เป็นพรรคที่เป็นรัฐบาลของสหพันธรัฐมาเลเซียมาอย่างยาวนานตั้งแต่ได้รับเอกราช
การจัดองค์กร.
พรรคสำคัญ 3 พรรคในแนวร่วมเป็นพรรคที่เน้นเชื้อชาติคือ อัมโน สมาคมชาวมาเลเซียเชื้อสายจีน และสภาชาวมาเลเซียเชื้อสายอินเดีย สมาชิกอื่นๆในแนวร่วมเปลี่ยนแปลงไปตามสถานการณ์การเมือง ในเดือนสิงหาคม พ.ศ. 2552 สมาชิกในแนวร่วมนอกเหนือจากพรรคหลักได้แก่ ขบวนการประชาชนมาเลเซีย พรรคประชาชนก้าวหน้า พรรคสหประชาชนซาราวัก สหพรรคซาบะฮ์ พรรคประชาธิปไตยเสรี พรรคสหประชาชนซาบะฮ์ พรรคประชาธิปไตยก้าวหน้าซาราวัก พรรคประชาชนซาราวัก พรรคมรดกภูมิบุตร และองค์กรสหปาซกโมโมฆัน กาดาซันดูซัน มูรุต
ความภักดีของพรรคในสภา.
ใน พ.ศ. 2548 หัวข้อเกี่ยวกับการออกเสียงตามมติพรรคเกิดขึ้นเมื่อสมาชิกบารีซันนาซีโยนัล 2 คน คือ บุง มกตาร์ ราดิน และโมฮาเหม็ด อาซิซ สนับสนุนฝ่ายค้านจากพรรคกิจกรรมประชาธิปไตย ซึ่งเป็นเหตุการณ์ที่ไม่เคยเกิดขึ้นมาก่อน ในที่สุดสมาชิกสภาทั้งสองคนออกมาขอโทษว่าเป็นความผิดพลาด หลังการเลือกตั้ง พ.ศ. 2551 สมาชิกที่เป็นพรรคการเมืองจากรัฐซาบะฮ์และรัฐซาราวักเรียกร้องให้มีความเป็นอิสระจากรัฐบาลสหพันธ์มากขึ้น และในปีเดียวกันนั้นพรรคซาบะฮ์ก้าวหน้าซึ่งเป็นต้นสังกัดของสมาชิกสภา 2 คนที่สนับสนุนฝ่ายค้านได้ออกจากแนวร่วม
บารีซันนาซีโยนัลและการแบ่งขั้วทางเชื้อชาติ.
บารีซันนาซีโยนัลนั้นบางครั้งแสดงถึงสังคมพหุเชื้อชาติที่ยังไม่ได้รวมกัน พรรคหลักที่เน้นเชื้อชาติเป็นศูนย์กลางขององค์กรที่เน้นเชื้อชาติอื่นๆ สังคมที่เน้นเชื้อชาติเกิดขึ้นแม้ในระดับโรงเรียน แม้อุมโนจะเสนอนโยบายที่เน้นการรวมกันทางเชื้อชาติแต่ก็ไม่ก่อให้เกิดแรงบันดาลใจในสังคม สิ่งสำคัญคือนโยบายภูมิบุตรของอุมโนที่ให้สิทธิชาวมลายูมากกว่าเชื้อชาติอื่น การรวมตัวเป็นพรรคการเมืองเดียวของบารีซันนาซีโยนัลเกิดขึ้นได้ยากเพราะการแบ่งแยกตามเชื้อชาติอย่างเข้มข้นในระบบของพรรคการเมือง ซึ่งเป็นภาพสะท้อนของสังคมมาเลเซีย
ปริศนา กัมพูสิริ

ดร.ปริศนา กัมพูสิริ ชื่อเล่น โบว์ลิ่ง เป็น นักแสดง นางแบบ ชาวไทย และเป็นนางสาวไทยประจำปี 2555 (คนที่ 48) อาจารย์ประจำสาขาวิชาภาพยนตร์และสื่อดิจิทัล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ประวัติ.
ปริศนา กัมพูสิริ เกิดในกรุงเทพมหานคร โดยจบการศึกษาจาก มัธยมศึกษาจาก โรงเรียนสามเสนวิทยาลัย จบการศึกษาปริญญาตรี จาก คณะศิลปกรรมศาสตร์ มหาวิทยาลัยศรีนครินทรวิโรฒ, ปริญญาโทจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ และปริญญาเอก คณะศิลปกรรมศาสตร์ มหาวิทยาลัยศรีนครินทรวิโรฒ
แม่ยายคงกระพัน

แม่ยายคงกระพัน เป็นละครโทรทัศน์ไทย แนว โรแมนติก-คอมเมดี นำแสดงโดย นัฐฐพนธ์ ลียะวณิช, จิตตาภา แจ่มปฐม, จารุณี สุขสวัสดิ์ และนักแสดงชั้นนำอีกมากมาย เริ่มออกอากาศตอนแรกวันที่ 12 กันยายน–5 ตุลาคม พ.ศ. 2555 ทุกวันจันทร์ - ศุกร์ เวลา 18.30 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท มาสเตอร์ วัน จำกัด โดยผู้จัด ทาริกา ธิดาทิตย์ จากบทประพันธ์ของ วัตตรา บทโทรทัศน์โดย ภูมิภักดิ์ กำกับการแสดงโดย ชนะ คราประยูร
ทางช้างเผือก (ละครโทรทัศน์)

ทางช้างเผือก เป็นละครโทรทัศน์ไทย แนวดราม่า ออกฉายเมื่อวันที่ 7 เมษายน พ.ศ. 2551 ถึงวันที่ 12 พฤษภาคม พ.ศ. 2551 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ทีวีซีน จำกัด บทประพันธ์โดย โสภาค สุวรรณ เขียนบทโทรทัศน์โดย เอกลิขิต กำกับการแสดงโดย อดุลย์ บุญบุตร
คามิล บีดัน

คามิล บีดัน (Kamile Bidan) ตัวเอกของโมบิลสูท เซต้ากันดั้มเมื่อเริ่มเรื่องได้มีปัญหากับเจริดของ Titans ซึ่งส่งผลให้คามิวทำการช่วยควาโทร บาจินาในการขโมยกันดั้มมาร์คทู และเข้าร่วมเป็นส่วนหนึ่งของ เอวโก้(A.E.U.G.)
บทบาท.
คามิล
วอลเลย์บอลหญิงนอร์เซกาแชมเปียนส์คัพ 2015

วอลเลย์บอลหญิงนอร์เซกาแชมเปียนส์คัพ 2015  เริ่มทำการแข่งขันตั้งแต่วันที่ 5–7 มิถุนายน ค.ศ. 2015 ที่ฮาวานา, ประเทศคิวบา โดยสาธารณรัฐโดมินิกัน คว้าแชมป์ไปครองได้สำเร็จในการแข่งขันครั้งนี้ นอกจากนี้ คิวบา ที่ได้อันดับที่ 2 ยังผ่านเข้าสู่การแข่งขันวอลเลย์บอลหญิงเวิลด์คัพ 2015 ที่ประเทศญี่ปุ่น อีกด้วย
การคัดเลือก.
4 ทีมจากสมาพันธ์นอร์เซกาที่ยังไม่ได้มีสิทธิ์ผ่านเข้าการแข่งขันวอลเลย์บอลหญิงเวิลด์คัพ 2015 การแข่งขันจะแข่งขันเพียงแมทช์เดียวแบบพบกันหมด สหรัฐอเมริกาไม่ต้องแข่งขันรายการนี้เพราะผ่านการคัดเลือกในฐานะแชมป์โลก 2014 โดย 3 ทีมที่ดีที่สุดจากการจัดอันดับของสมาพันธ์นอร์เซกาจะได้เข้าร่วมแข่ง และประเทศเจ้าภาพอีก 1 ทีม
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 ทีมที่ชนะจะได้ 5 คะแนน ทีมที่แพ้ได้ 0 คะแนน 
แมทช์ที่แข่งขัน 3–1 ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แข่งขัน 3–2 ทีมที่ชนะจะได้ 3 คะแนน ทีมที่แพ้ได้ 2 คะแนน
อันดับการแข่งขัน.
<templatestyles src="Col-begin/styles.css"/>
ภาณุพล สัจยากร

ภาณุพล สัจยากร (เกิดปี พ.ศ. 2527) เป็นนักครอสเวิร์ดชาวไทย เป็นนิสิตนักศึกษาคณะเศรษฐศาสตร์ มหาวิทยาลัยจุฬาลงกรณ์ เขาชนะการแข่งขัน ไทยแลนด์ แม็ทเพลย์ แชมป์เปี้ยนชิพ ประจำปี 2545 , การแข่งขันสแคร็บเบิล(ครอสเวิร์ด) ประจำปี 2546 ที่ประเทศมาเลเซีย ซึ่งสร้างชื่อให้ประเทศไทยในฐานะแชมป์โลก ชนะเลิศการแข่งขันแบรนด์ ครอสเวิร์ด เกม ชิงแชมป์ประเทศไทยและนานาชาติ ครั้งที่ 20 ประจำปี 2548 ในรุ่นโอเพ่นนานาชาติ ได้รับถ้วยรางวัลพระราชทานจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ในการแข่งขันสแคร็บเบิล(ครอสเวิร์ด) ประจำปี 2546 ภาณุพล ชนะ 18 ครั้ง แพ้ 6 ครั้ง
เนเปอร์

เนเปอร์ (ตัวย่อ Np) เป็นหน่วยวัดอัตราส่วนทางฟิสิกส์ อยู่ในระบบวัดปริมาณระหว่างประเทศ (ISQ) และเป็นหนึ่งในหน่วยที่ยอมรับให้ใช้แก่ระบบเอสไอ ชื่อหน่วยตั้งชื่อตามจอห์น เนเปียร์ นักคณิตศาสตร์ชาวอังกฤษ
นิยาม.
เนเปอร์เป็นหน่วยในมาตราลอการิทึม เช่นเดียวกับหน่วยเดซิเบล โดยเดซิเบลใช้ลอการิทึมฐาน 10 ในขณะที่เนเปอร์ใช้ลอการิทึมธรรมชาติที่มาจากเลขออยเลอร์ ซึ่งจะได้:
<math>
L_{\rm Np} = \ln\frac{x_1}{x_2} = \ln x_1 - \ln x_2 \,
</math>
โดย <math>x_1</math> และ <math>x_2</math> เป็นค่าที่ได้ และ "ln" คือลอการิทึมธรรมชาติ
ในระบบวัดปริมาณระหว่างประเทศ เนเปอร์จะมีนิยาม 1 Np = 1
ความสัมพันธ์กับหน่วยเดซิเบล.
เนเปอร์ใช้ในการนิยามปริมาณสนาม (เช่น ศักย์ไฟฟ้า, กระแสไฟฟ้า, แอมพลิจูดและความดันเสียง) ในขณะที่เดซิเบล (dB) ใช้นิยามอัตราส่วนกำลัง โดยอัตราส่วนกำลัง 10 log "r" dB จะเท่ากับอัตราส่วนปริมาณสนาม 20 log "r" dB
ความสัมพันธ์ของเนเปอร์และเดซิเบล:
<math>
1\ {\rm Np} = 20/ \ln_{} 10\ {\rm dB} \approx 8{.}685889638 \ {\rm dB} \,
</math>
และ
<math>
1\ {\rm dB} = \frac{1}{20 \log_{10} e}\ {\rm Np} \approx 0{.}115129254 \ {\rm Np}. \,
</math>
ทั้งเดซิเบลและเนเปอร์ล้วนแต่เป็นอัตราส่วนคงที่ ดังนั้นจะได้:
<math>
L & = 10 \log_{10} \frac{x_1^2}{x_2^2} & \mathrm{dB} \\
 & = 10 \log_{10} {\left(\frac{x_1}{x_2}\right)}^2 & \mathrm{dB} \\
 & = 20 \log_{10} \frac{x_1}{x_2} & \mathrm{dB} \\
 & = \ln \frac{x_1}{x_2} & \mathrm{Np}. \\
</math>
ทั้งเนเปอร์และเดซิเบลเป็นหน่วยวัดไร้มิติ ทั้งสองหน่วยวัดนี้ได้รับการยอมรับจากสหภาพโทรคมนาคมระหว่างประเทศ (ITU)
ศูนย์กีฬาในร่มมารากานังซิญญู

ศูนย์กีฬาในร่มมารากานังซิญญู  บางครั้งก็เรียกว่า มารากานังซิญญู ("มารากานังน้อย") เป็นสนามกีฬาในร่มที่ทันสมัยตั้งอยู่ในย่านมารากานัง นครรีโอเดจาเนโร ประเทศบราซิล ส่วนใหญ่จะใช้สำหรับแข่งขันวอลเลย์บอล มีชื่ออย่างเป็นทางการว่า ศูนย์กีฬาในร่มฌิลแบร์ตู การ์โดซู  ความจุของสนามกีฬา 11,800 ที่นั่ง และเปิดในปี ค.ศ. 1954 ตั้งอยู่ติดกับสนามกีฬามารากานัง
ในปี ค.ศ. 2015 สนามแห่งเป็นสนามหนึ่งในการแข่งขันกีฬาโอลิมปิกฤดูร้อน 2016 โดยใช้จัดการแข่งขันวอลเลย์บอล
ไซอนจิ คิมโมจิ

เจ้าไซอนจิ คิมโมจิ (; โรมาจิ: "Saionji Kinmochi") เป็นนักการเมืองและรัฐบุรุษชาวญี่ปุ่น ดำรงตำแหน่งนายกรัฐมนตรีญี่ปุ่นคนที่ 7 และต่อมาได้ดำรงตำแหน่งอีกครั้งเป็นสมัยที่สอง ทั้งนี้ ในปี 1920 เขาได้รับพระราชทานเลื่อนบรรดาศักดิ์จากมาควิสเป็นเจ้า ในระบบขุนนางสืบตระกูล (ระบบมิยะ) ของญี่ปุ่น นอกจากนี้ ยังเป็นบุคคลสุดท้ายที่มีชื่ออยู่ในทำเนียบเก็นโร
มือปราบปืนโหด

ฮันเตอร์ หรือ ในชื่อภาษาไทยว่า มือปราบปืนโหด ที่เคยนำมาฉายออกอากาศในเมืองไทยเป็นครั้งแรกโดยสถานีโทรทัศน์ไทยทีวีสีช่อง 3 เมื่อหลายปีก่อนในช่วงเวลาประมาณบ่าย ๆ วันเสาร์ ซึ่งทีมพากย์เสียงภาษาไทยในตอนนั้นของช่อง 3 คือ "อินทรี" เป็นละครซีรีส์โทรทัศน์แนวชีวิตของตำรวจ (หรือที่เรียกกันติดปากคนไทยว่า "ดราม่า") ของประเทศสหรัฐอเมริกาที่สร้างขึ้นโดย แฟรงก์ ลูโป (Frank Lupo) ซึ่งได้รับการฉายออกอากาศโดยสถานีโทรทัศน์เอ็นบีซี ตั้งแต่เมื่อปี ค.ศ. 1984 ถึง 1991 นำแสดงโดยดาราชั้นนำในยุคนั้น คือ เฟร็ด ดรายเออร์ (Fred Dryer) ที่รับบทบาทเป็นพระเอกที่เป็นนายตำรวจนอกเครื่องแบบยศ "จ่า" (ชื่อย่อของยศตำรวจในภาษาอังกฤษ คือ Sgt) ในเรื่อง โดยรับบทเป็น ริก ฮันเตอร์ และ สเตฟฟานี เครเมอร์ (Stepfanie Kramer) ตำรวจนอกเครื่องแบบเพื่อนสาวที่เป็นเพื่อนคู่หู ชื่อ ดีดี แมคคอล (Dee Dee McCall)
ผู้อำนวยการผลิตฝ่ายการแสดงในช่วงฤดูกาลแรกคือสตีเฟ่น เจ. แชนเนล (Stephen J. Cannell),
ฤดูกาล 1 (1984-1985).
ถูกอากาศครั้งแรกในช่วงเวลาในทุกคืนวันศุกร์, เป็นการแข่งขันสำหรับการจัดอันดับความนิยมประจำเมือง "ดัลลัส"
เลสลีย์ รอย

เลสลีย์ รอย  เป็นนักร้องนักแต่งเพลงจากแบลบริเกิน ในดับลิน ประเทศไอร์แลนด์ เธอเซ็นสัญญากับสังกัดอิสระแห่งหนึ่งในไอร์แลนด์ และใน ค.ศ. 2006 เธอเซ็นสัญญากับสังกัดไจฟ์เรเคิดส์ในสหรัฐอเมริกา เธอออกอัลบั้มเปิดตัว "อันบิวตีฟูล" ใน ค.ศ. 2008 ผลิตโดยแมกซ์ มาร์ติน จากนั้นเธอผันตัวไปแต่งเพลง และเป็นที่สนใจของมาร์ก จอร์แดน ผู้จัดการที่แจ้งเกิดให้ริอานนา และเป็นเจ้าของบริษัทรีเบลวันแมเนจเมนต์แอนด์พับบลิชชิง รอยประสบความสำเร็จในฐานะนักแต่งเพลงให้กับแอดัม แลมเบิร์ต มิสมอนทรีออล เมดินา แจนา คราเมอร์ และมาร์ลี สก็อตต์
วิกฤตการณ์ผู้ย้ายถิ่นยุโรป

วิกฤตการณ์ผู้ย้ายถิ่นยุโรป หรือ วิกฤตการณ์ผู้ลี้ภัยยุโรป คือเหตุการณ์ที่เกิดขึ้นในปี 2558 จากการที่ผู้ลี้ภัยและผู้ย้ายถิ่นทางเศรษฐกิจเพิ่มขึ้นจากพื้นที่อย่างตะวันออกกลาง เอเชียใต้ ทวีปแอฟริกา และคาบสมุทรบอลข่านตะวันตกหลั่งไหลสู่สหภาพยุโรปข้ามทะเลเมดิเตอร์เรเนียนและยุโรปตะวันออกเฉียงใต้ และสมัครขอที่ลี้ภัย ผู้ลี้ภัยส่วนใหญ่มาจากประเทศซีเรีย อัฟกานิสถานและเอริเตรีย มีการใช้คำนี้ตั้งแต่เดือนเมษายน 2558 เมื่อเรืออย่างน้อยห้าลำที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตรวมประเมินไว้กว่า 1,200 คน
วิกฤตการณ์นี้เกิดในบริบทความขัดแย้งที่ดำเนินอยู่ในประเทศแอฟริกาเหนือและตะวันออกกลางหลายประเทศ ตลอดจนรัฐบาลสหภาพยุโรปหลายแห่งที่ปฏิเสธสมทบตัวเลือกช่วยเหลือปฏิบัติการมาเรนอสตรัม (Operation Mare Nostrum) ที่ประเทศอิตาลีดำเนินการ ซึ่งปฏิบัติการไทรทันของฟรอนเท็กซ์ (Frontex) รับช่วงต่อในเดือนพฤศจิกายน 2557 เมื่อวันที่ 23 เมษายน 2558 รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นสามเท่าเพื่อให้เท่ากับขีดความสามารถของปฏิบัติการมาเรนอสตรัมก่อนหน้า แต่องค์การนิรโทษกรรมสากลพลันวิจารณ์การสั่งการของสหภาพยุโรปที่ไม่ "ขยายพื้นที่ปฏิบัติการของไทรทัน" ไปพื้นที่ซึ่งเดิมครอบคลุมในมาเรนอสตรัม หลายสัปดาห์ต่อมา สหภาพยุโรปตัดสินใจเริ่มปฏิบัติการใหม่ซึ่งมีฐานที่กรุงโรม ชื่อว่า อียูเนฟฟอร์เมด (EU Navfor Med) ภายใต้การบังคับบัญชาของพลเรือเอกชาวอิตาเลียน เอนรีโก กรีเดนดีโน
ตามข้อมูลของยูโรสแตด รัฐสมาชิกสหภาพยุโรปได้รับคำขอที่ลี้ภัย 626,000 ครั้งในปี 2557 เป็นจำนวนสูงสุดนับแต่คำขอ 672,000 ครั้งที่ได้ในปี 2535 ในปี 2557 การตัดสินใจเรื่องคำขอที่ลี้ภัยในสหภาพยุโรปในชั้นต้นส่งผลให้ผู้ขอที่ลี้ภัยกว่า 160,000 คนได้รับสถานภาพคุ้มครอง ขณะที่อีก 23,000 คนได้รับสถานภาพคุ้มครองระหว่างอุทธรณ์ (on appeal) อัตราการรับรองผู้ขอที่ลี้ภัยอยู่ที่ 45% ในชั้นต้นและ 18% ในชั้นอุทธรณ์ สี่รัฐ ได้แก่ ประเทศเยอรมนี สวีเดน อิตาลีและฝรั่งเศสได้รับคำขอที่ลี้ภัยราวสองในสามของสหภาพยุโรปและให้สถานภาพคุ้มครองเกือบสองในสามในปี 2557 ขณะที่สวีเดน ฮังการีและออสเตรียติดประเทศที่รับคำขอที่ลี้ภัยของสหภาพยุโรปต่อหัวมากที่สุด เมื่อปรับกับประชากรของตนแล้ว
สถิติด้านประชากรศาสตร์.
ก่อนปี 2557 จำนวนการยื่นขอที่ลี้ภัยในสหภาพยุโรปในปี 2535 ยอด (672,000), 2544 (424,000) และ 2556 (431,000) และในปี 2557 มีมากถึง 626,000 ตามรายงานของ UNHCR, ประเทศในสหภาพยุโรปที่มีตัวเลขที่ใหญ่ที่สุดของผู้ลี้ภัยที่ได้รับการยอมรับในปลายปี 2557 เป็นฝรั่งเศส (252,264), เยอรมนี (216,973), สวีเดน (142,207) และสหราชอาณาจักร (117,161)
โกฐเขมา

โกฐเขมา [โกด-ขะ-เหฺมา] (ชื่อวิทยาศาสตร์: "Atractylodes lancea" ในวงศ์ Compositae) เป็นไม้ล้มลุกอายุหลายปี มีขนคล้ายใยแมงมุมเล็กน้อยหรือไม่มี ใบเดี่ยว บางเหมือนกระดาษ ไม่มีขน ดอกช่อ สีขาว ผลแห้ง เมล็ดล่อน พบในจีน ญี่ปุ่น เกาหลี และรัสเซีย นิยมปลูกในจีน เหง้าของพืชนี้ตากแดดให้แห้ง เป็นก้อนมีปุ่มปม สีน้ำตาลอมเทา เนื้อในมีแต้มสีแสดของชันน้ำมันอยู่ประปราย เมื่อนำไปดองจะให้ยาดองสีเหลือง ใช้เป็นยาบำรุงให้เจริญอาหาร ตำรายาจีนใช้ผสมในตัวยาหลายขนาน โดยเฉพาะที่เกี่ยวกับระบบย่อยอาหาร
ช้อยนางรำ

ช้อยนางรำ หรือ ช่างรำ นางรำ ชื่อวิทยาศาสตร์: "Codariocalyx motorius" อยู่ในวงศ์ถั่ว เป็นไม้พุ่ม มีรากสะสมอาหารอยู่ใต้ดิน เปลือกลำต้นเมื่อแก่เป็นสีน้ำตาล เมื่ออ่อนเป็นสีเขียว ใบเดี่ยวรูปไข่ เส้นกลางใบสีขาวนวล ที่โคนก้านใบมีหูใบสองอัน ดอกช่อ ดอกย่อยสีม่วงแกมขาว ผลเป็นฝักแบน มีเมล็ดสีดำแบน 2-6 เมล็ด ในทางไสยศาสตร์ เชื่อว่ามีฤทธิ์ทางเมตตามหานิยม เมื่อมีเสียงดัง หูใบของพืชชนิดนี้กระดิกได้
ขี้อ้นเครือ

ขี้อ้นเครือ ชื่อวิทยาศาสตร์: "Boerhavia chinensis" อยู่ในวงศ์ Nyctaginaceae เป็นพืชล้มลุก ใบรูปไข่ ปลายใบแหลม ดอกช่อ เกิดที่ยอด ดอกรูปแตร สีชมพู ผลรูปกระบอง มีสันตามแนวยาว พบได้ทั่วไปในเขตร้อน
ชูสง่า ฤทธิประศาสน์

นายชูสง่า ฤทธิประศาสน์ (ชูสง่า ไชยพันธ์) เป็นอดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช และเป็นอดีตสมาชิกสภาผู้แทนราษฎรจังหวัดเชียงราย 2 สมัย สังกัดพรรคชาติไทย อดีตอธิบดีกรมการปกครอง กระทรวงมหาดไทย
ประวัติ.
เกิดเมื่อวันที่ 11 ตุลาคม พ.ศ. 2457 ที่อำเภอบางคล้า จังหวัดฉะเชิงเทรา เรียนชั้นประถมที่ โรงเรียนอำเภอบ้านโพธิ์ มัธยม โรงเรียนวัดเทพศิรินทร์ สำเร็จการศึกษาระดับปริญญาตรี ธรรมศาสตร์บัณฑิต จากมหาวิทยาลัยธรรมศาสตร์และการเมือง สมรสกับนางนงนุช ฤทธิประศาสน์ พี่สาวของนายเอนก สิทธิประศาสน์ อดีตรัฐมนตรีช่วยว่าการกระทรวงมหาดไทย ปลัดกระทรวงมหาดไทย มีบุตร 5 คน ผู้ช่วยศาสตราจารย์ ดร.ณัฐนิภา คุปรัตน์ นาย ชิดพงษ์ ฤทธิประศาสน์ อดีตผู้ว่าราชการจังหวัดนครปฐม นายเชิดวิทย์ ฤทธิประศาสน์ อดีตผู้ว่าราชการจังหวัดนนทบุรี นางจุฑามาศ ประทีปะวณิช ผู้ว่าราชการจังหวัดสิงห์บุรี นางสาวจันทรนิภา ฤทธิประศาสน์
การทำงาน.
ชูสง่า รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดพัทลุง ในระหว่างปี พ.ศ. 2497 ถึงปี พ.ศ. 2498 ผู้ว่าราชการจังหวัดนครนายก ในระหว่างปี พ.ศ. 2498 ถึงปี พ.ศ. 2502 และผู้ว่าราชการจังหวัดเชียงราย ในระหว่างปี พ.ศ. 2504 ถึงปี พ.ศ. 2512 และได้รับแต่งตั้งสมาชิกสภานิติบัญญัติแห่งชาติ ในปี พ.ศ. 2516
หลังเกษียณอายุราชการ ชูสง่า ได้รับเลือกตั้งเป็นสมาชิกสภาผู้แทนราษฎรจังหวัดเชียงราย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคชาติไทย และเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช (ครม.37) จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงศึกษาธิการ แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
สมาชิกสภาผู้แทนราษฎร.
ชูสง่า ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมาชิกสภานิติบัญญัติแห่งชาติ.
ชูสง่า ได้รับแต่งตั้งเป็นสมาชิกสภานิติบัญญัติแห่งชาติ 2 สมัย คือ
เทพพงศ์ ทิพยจันทร์

พลเอก เทพพงศ์ ทิพยจันทร์ (28 พฤษภาคม พ.ศ. 2501) เป็นอดีตนายทหารชาวไทย อดีตแม่ทัพภาคที่ 1, อดีตสมาชิกวุฒิสภา และอดีตราชองครักษ์เวร อดีตตุลาการศาลทหารสูงสุด เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548
ประวัติ.
ชีวิตส่วนตัว.
พล.อ. เทพพงศ์ ทิพยจันทร์ หรือ บิ๊กเข้ เกิดที่จังหวัดปราจีนบุรี เป็นบุตรของพ.ต.ต. สุรพล กับนางวราภรณ์ ทิพยจันทร์ ชีวิตในวัยเด็กเติบโตที่จังหวัดพระนครศรีอยุธยา ชีวิตครอบครัวสมรสกับ นางนริศรา ทิพยจันทร์ มีธิดา 2 คน
การศึกษา.
เข้ารับการศึกษาในระดับมัธยมต้น ที่โรงเรียนอยุธยาวิทยาลัย และเข้าศึกษาต่อในระดับมัธยมศึกษาตอนปลายที่โรงเรียนปทุมคงคา จากนั้นก้าวเข้าสู่ชีวิตทหารด้วยการศึกษาที่โรงเรียนเตรียมทหาร รุ่นที่ 18 มีเพื่อนร่วมรุ่น คือ 
เข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 29 รุ่นเดียวกับ พล.อ. พรพิพัฒน์ เบญญศรี สำเร็จการศึกษาระดับปริญญาโท รัฐประศาสนศาสตร์มหาบัณฑิต จากมหาวิทยาลัยบูรพา และได้รับปริญญารัฐประศาสนศาสตรดุษฎีบัณฑิตกิตติมศักดิ์ มหาวิทยาลัยราชภัฏพระนครศรีอยุธยา ในปี พ.ศ. 2560
การทำงาน.
ราชการทหาร.
การรับราชการทหาร มีความเจริญก้าวหน้าเป็นลำดับ โดยดำรงตำแหน่งที่สำคัญ ดังนี้ ผู้บังคับการกรมทหารราบที่ 21 รักษาพระองค์ฯ จังหวัดชลบุรี จากนั้นในปี พ.ศ. 2554 ได้รับพระมหากรุณาธิคุณโปรดเกล้าฯ ให้ดำรงตำแหน่งผู้บัญชาการกองพลทหารราบที่ 2 รักษาพระองค์ จังหวัดปราจีนบุรี ต่อมาได้ดำรงตำแหน่งสำคัญ ๆ และได้รับพระมหากรุณาธิคุณโปรดเกล้าฯ ให้ดำรงตำแหน่ง ปลัดกระทรวงกลาโหม ตั้งแต่ 1 ตุลาคม พ.ศ. 2560 จากผลงานและความสำเร็จซึ่งก่อเกิดประโยชน์ต่อกองทัพและประเทศชาติ จนเป็นที่ยอมรับ และได้รับพระมหากรุณาธิคุณโปรดเกล้าฯ พระราชทานยศ พลเรือเอก และพลอากาศเอก เป็นกรณีพิเศษ
นอกเหนือจากความสำเร็จตามแนวทางรับราชการ คือการปฏิบัติหน้าที่นายทหารเสริมกำลังพิเศษถวายความปลอดภัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อย่างใกล้ชิด ณ พระตำหนักจิตรลดารโหฐาน และแต่ละคราวที่เสด็จพระราชดำเนินแปรพระราชฐานไปประทับแรมในภูมิภาคต่าง ๆ ของประเทศ เพื่อเยี่ยมเยียนราษฎร และติดตามงานตามโครงการพระราชดำริต่าง ๆ ตั้งแต่ปี พ.ศ. 2526 - 2559 รวมถึงการเป็นคณะกรรมการบริหารศูนย์ศิลปาชีพบางไทรฯ และคณะกรรมการบริหารศูนย์ส่งเสริมศิลปาชีพระหว่างประเทศ ตั้งแต่ปี พ.ศ. 2545 - 2561
ซีกโลกเหนือ

ซีกโลกเหนือ  คือบริเวณของโลกที่อยู่เหนือเส้นศูนย์สูตรขึ้นไปจนถึงขั้วโลกเหนือ ตรงข้ามกับซีกโลกใต้ ค่าพิกัดภูมิศาสตร์ของละติจูดของตำแหน่งใดก็ตามบนซีกโลกเหนือจะเป็นบวกเสมอและใช้สัญลักษณ์แทนด้วยตัว "N" ฤดูหนาวของพื้นที่ในซีกโลกเหนือจะเริ่มตั้งแต่เหมายัน (ราววันที่ 21 ธันวาคม) จนถึงวสันตวิษุวัต (ราววันที่ 20 มีนาคม) ส่วนฤดูร้อนจะเริ่มตั้งแต่ครีษมายัน (ราววันที่ 21 มิถุนายน) ไปจนถึงศารทวิษุวัต (ราววันที่ 23 กันยายน)
ซีกโลกเหนือประกอบด้วยพื้นน้ำมากกว่าแผ่นดินอย่างชัดเจน แต่ก็ยังปกคลุมด้วยแผ่นดินมากกว่าซีกโลกใต้ ซีกโลกเหนือประกอบด้วยแผ่นดิน 39% และพื้นน้ำ 61% ประชากรราว 90% ของโลกอาศัยอยู่ในซีกโลกเหนือ แผ่นดินส่วนใหญ่เป็นทวีปยุโรป ทวีปเอเชีย ซึ่งเป็นทวีปที่ใหญ่ที่สุดในโลก ทวีปอเมริกาเหนือ และส่วนใหญ่ของทวีปแอฟริกา นอกจากนี้ยังมีบางส่วนของทวีปอเมริกาใต้ กรีนแลนด์ เกาะที่ใหญ่ที่สุดในโลก มหาสมุทรที่มีพื้นที่อยู่ในซีกโลกเหนือได้แก่มหาสมุทรอาร์กติก มหาสมุทรแปซิฟิกและแอตแลนติกราวครึ่งหนึ่ง และมหาสมุทรอินเดียบางส่วน
จุดศูนย์กลางของซีกโลกเหนือคือขั้วโลกเหนือ ซึ่งเป็นจุดตัดทิศเหนือระหว่างขั้วโลกกับพื้นผิวของโลก ส่วนขั้วแม่เหล็กเหนือจะแปรผันไปเหนือเส้นอาร์กติกเซอร์เคิล ออโรราที่เกิดขึ้นในซีกโลกเหนือเรียกว่า "aurora borealis" หรือ "แสงเหนือ" ในภาษาไทย
เนื่องจากแรงคอริออลิสจากการหมุนของโลก บริเวณความกดอากาศต่ำที่กำเนิดในซีกโลกเหนือ เช่น เฮอร์ริเคนหรือไต้ฝุ่น จะปรากฏการหมุนของพายุในทิศทวนเข็มนาฬิกาเสมอ
ซีกเหนือของดาวเคราะห์ดวงอื่นในระบบสุริยะสามารถนิยามได้จาก บริเวณของดาวที่มีซีกฟ้าเดียวกับขั้วโลกเหนือเมื่อเทียบกับระนาบไม่แปรผันของระบบสุริยะ
เชอร์ลีย์ แมนสัน

เชอร์ลีย์ แอน แมนสัน (เกิด 26 สิงหาคม ค.ศ. 1966) เป็นนักร้อง นักแต่งเพลง นักดนตรี และนักแสดงชาวสกอตแลนด์ เธอเป็นนักร้องนำของวงดนตรีแนวออลเทอร์นาทิฟร็อก การ์เบจ ในชีวิตการทำงานข้ามประเทศ เธอเดินทางไปกลับระหว่างเมืองเอดินบะระ และสหรัฐอเมริกาเพื่อบันทึกเสียงกับวงการ์เบจ ปัจจุบันเธออาศัยอยู่ที่ลอสแอนเจลิส แมนสันเป็นที่สนใจต่อสื่อจากรูปแบบการใช้ชีวิตแบบโผงผาง มุมมองชีวิตแบบคนดื้อรั้น และมีเสียงร้องที่ไม่เหมือนใคร
คาทัล

คาทัล (ตัวย่อ kat) เป็นหน่วยวัดอำนาจการเร่งปฏิกิริยาในระบบเอสไอ และเป็นหน่วยอนุพัทธ์เอสไอที่ใช้วัดอำนาจการเร่งปฏิกิริยาในเอนไซม์และการเร่งปฏิกิริยาอื่น ๆ หน่วยวัดนี้ถูกเสนอโดยที่ประชุมใหญ่ว่าด้วยการชั่งตวงวัดเพื่อแทนที่หน่วยวัดเอนไซม์ (enzyme unit) อย่างไรก็ตาม หน่วยวัดเอนไซม์ยังคงมีใช้กันอยู่ โดยเฉพาะในวิชาชีวเคมี คาทัลเป็นหน่วยของเอสไออย่างเป็นทางการในปี ค.ศ. 1999 โดย 1 คาทัล (kat) เท่ากับ 1 โมลต่อวินาที (mol/s)
บาฮามุท มังกรเหล็กไร้พ่าย

บาฮามุท มังกรเหล็กไร้พ่าย  เป็นซีรีส์ไลท์โนเวลจากประเทศญี่ปุ่น เขียนโดยเซ็นริ อะกะสึกิ และวาดภาพประกอบโดยอะยุมุ คะซุงะ ทางบริษัทเอสบี ครีเอทีฟ ได้จัดพิมนวนิยายหกเล่มตั้งแต่วันที่ 12 สิงหาคม ค.ศ. 2013 ภายใต้สำนักพิมพ์จีเอบุงโกะ ของพวกเขา ส่วนฉบับมังงะดัดแปลงเขียนโดยอิสึกิ วะตะนะเบะ และวาดโดยฟุมิ ทะดะอุริ ซึ่งเริ่มทยอยเผยแพร่โดยนิตยสารออนไลน์ "กังงัน จีเอ" ของสแควร์เอนิกซ์และจีเอ บุนโกะ ตั้งแต่ปี ค.ศ. 2014 โดยได้รับการรวบรวมไว้ในรูปแบบทังโกบงแล้ว 2 เล่ม
ทั้งนี้ ฉบับอะนิเมะดัดแปลงโดยแลร์เชได้รับการประกาศจัดฉายแล้ว
เซอร์ไวเวอร์ แคมโบเดีย

เซอร์ไวเวอร์ แคมโบเดีย - เซเคินด์ ชานซ์ (Second Chance)  เป็นฤดูกาลที่ 31 ของรายการเซอร์ไวเวอร์ ธีมหลักของฤดูกาลนี้ คือเปิดโอกาสให้กับผู้เข้าแข่งขันเก่าที่เคยเข้าร่วมรายการมาแล้วก่อนหน้านี้แต่ไม่ได้เป็นผู้ชนะให้กลับมาเล่นแก้ตัวใหม่ โดยผู้เล่นทั้งหมดจะมี 20 คน โดยถูกคัดเลือกด้วยการเปิดโหวตจากประชาชนจากตัวเลือกทั้งหมด 32 คนให้เหลือเพียง 20 คน ทางรายการเปิดเผยรายชื่อให้เริ่มโหวตในวันที่ 6 พฤษภาคม 2558 จนถึงวันที่ 20 พฤษภาคม 2558 และประกาศผลผู้เข้าแข่งทั้ง 20 คน ในวันเดียวกับวันประกาศผลผู้ชนะเซอร์ไวเวอร์ เวิลด์อะพาท ซึ่งหลังจากประกาศผลเสร็จสิ้นผู้เข้าแข่งขันก็ได้เดินทางไปยังประเทศกัมพูชาซึ่งเป็นสถานที่การแข่งขันในครั้งนี้ทันที โดยฤดูกาลนี้นับเป็นฤดูกาลที่ 3 ต่อจาก เซอร์ไวเวอร์ รวมดารา และ เซอร์ไวเวอร์ ฮีโร่ปะทะวายร้าย ที่ผู้เข้าแข่งขันทั้งหมดเป็นผู้ที่เคยเล่นเกมนี้มาแล้ว
อนึ่ง แม้ฤดูกาลนี้จะออกอากาศเป็นฤดูกาลที่ 31 ของรายการ แต่ในส่วนของการถ่ายทำนั้น ฤดูกาลนี้ถ่ายทำเป็นลำดับที่ 32 เนื่องจากทีมงานได้ถ่ายทำ เซอร์ไวเวอร์ เกาะรง ไปก่อนหน้านั้น แต่ในภายหลังทีมงานได้ตัดสินใจออกอากาศฤดูกาลนี้ก่อน และเลื่อน"เซอร์ไวเวอร์ เกาะรง"ไปออกอากาศเป็นฤดูกาลที่ 32
 ตาแก้ว สีประจำเผ่า สีเขียว
 บายน สีประจำเผ่า สีชมพู
 อังกอร์ สีประจำเผ่า สีเหลือง (ถูกเพิ่มเข้ามาในวันที่ 7 ของการแข่งขัน)
 ออกุน สีประจำเผ่า สีส้ม มีความหมายแปลว่า "ขอบคุณ" ในภาษาเขมร
คัมมินโฮม (อีพี)

คัมมินโฮม  เป็นเพลงอีพีครั้งแรกของนักร้องและนักแต่งเพลงแนวคันทรีป็อปชาวอเมริกัน เจสซี เจมส์ วางจำหน่ายเมื่อวันที่ 18 เมษายน 2014 ผ่านทางค่าย 19 เรคอร์ดิงส์ อัลบั้มนี้ติดอันดับที่ 5 ในบิลบอร์ดท็อปคันทรีอัลบั้ม
ชาร์ต.
"คัมมินโฮม" ขายได้ 11,000 ชุดในสัปดาห์แรกหลังจากวางจำหน่าย
เมริสซ่า รอส

เมริสซ่า รอส (ชื่อเล่น: เมย์) เป็นนักร้อง และนักแสดงชาวไทย เข้าสู่วงการโดยการแสดงมิวสิควีดีโอและเป็นนักร้องเดี่ยว ภายใต้สังกัดอาร์เอส ภายหลังเป็นนักแสดงช่อง 8 มีผลงานละครดังคือเรื่อง "ข้าวนอกนา"
ประวัติ.
เมริสซ่า รอส (Mayrissa Ross) เกิดเมื่อวันที่ 11 มิถุนายน พ.ศ. 2527 จบการศึกษาระดับปริญญาตรี จุฬาลงกรณ์มหาวิทยาลัย คณะวิทยาศาสตร์ เอกวัสดุศาสตร์ (เซรามิก) ปัจจุบันศึกษาระดับปริญญาโท ด้าน Marketing and Management (Duoble Degree) มหาวิทยาลัยมหิดล (Inter)
เมริสซ่าเข้าสู่วงการด้วยการเริ่มจากการถ่ายโฆษณา และแสดงมิวสิควีดีโอของทางค่ายอาร์เอส คือเพลง "ไม่ได้จีบ" ของ ฟิล์ม รัฐภูมิ หลังจากนั้นก็ได้เซนต์สัญญาเป็นนักร้องกับทางค่าย โดยออกมา 2 ซิงเกิ้ลด้วยกันคือเพลง "Na na I'm in love" และเพลง "ลบความผูกพัน" และยังมีเพลงพิเศษ GO LA LA (Game of Life) ร่วมกับศิลปินในค่ายอีกด้วย
ภายหลังได้เป็นนักแสดง และพิธีกรทางช่อง 8 โดยมีผลงาละครหลายเรื่อง และยังเป็นผู้ประกาศข่าวคั่นรายการ หรือพิธีกรรายการมวยทางช่อง 8 อีกด้วย
มูฮัมหมัด วาซีม

มูฮัมหมัด วาซีม (Muhammad Waseem) เกิดเมื่อ 29 สิงหาคม พ.ศ. 2530 ที่บาโลชิสถาน เป็นนักมวยสากลสมัครเล่นชาวปากีสถาน เคยติดทีมชาติในรุ่นฟลายเวท
วาซีมเคยมาแข่งขันรายการชิงถ้วยพระราชทานคิงส์คัพในไทยเมื่อ พ.ศ. 2552 ได้เหรียญทองแดง. ต่อมาได้เข้าแข่งขันกีฬาเครือจักรภพอังกฤษ พ.ศ. 2553 ได้เหรียญทองแดง ส่วนในเอเชียนเกมส์ พ.ศ. 2553 วาซีมไม่ได้เหรียญรางวัลโดยแพ้ อมานทีป สิงห์จากอินเดียในรอบสอง ในปีเดียวกันนั้น เขาได้เหรียญเงินในกีฬาเอเชียใต้ โดยแพ้สุรานชอย สิงห์ จากอินเดียในรอบชิงชนะเลิศวาซีมมาประสบความสำเร็จในกีฬาเอเชียนเกมส์ พ.ศ. 2557 ที่สามารถคว้าเหรียญทองแดงมาได้
พรรคยุติธรรมประชาชน (มาเลเซีย)

พรรคยุติธรรมประชาชน  เป็นพรรคการเมืองที่เป็นกลางในมาเลเซีย ก่อตั้งเมื่อ พ.ศ. 2546 โดยการรวมตัวระหว่างพรรคยุติธรรมแห่งชาติกับพรรคประชาชนมาเลเซีย หัวหน้าพรรคคือ วัน อาซิซะห์ วัน อิสมาอิล ภรรยาของอันวาร์ อิบราฮิม และมีสมาชิกสภาในสังกัดถึง 31 คน ใน พ.ศ. 2551 นโยบายของพรรคเน้นความยุติธรรมในสังคมและต่อต้านการฉ้อราษฎร์บังหลวง ต้องการให้เลิกนโยบายเศรษฐกิจใหม่ เน้นการให้การศึกษาที่ไม่เกี่ยวข้องกับชนชาติ และแก้ไขความไม่เท่าเทียมกันทางเชื้อชาติ
ช่วงแรก.
ใน พ.ศ. 2540 เศรษฐกิจของมาเลเซียได้รับผลกระทบจากวิกฤติเศรษฐกิจในเอเชีย รัฐมนตรีว่าการกระทรวงการคลัง อันวาร์ อิบราฮิมได้เปลี่ยนรูปแบบทางเศรษฐกิจและเพิ่มอำนาจคณะกรรมการต่อต้านการ้อราษฎร์บังหลวง นายกรัฐมนตรีในขณะนั้นคือ มหาธีร์ โมฮัมหมัดไม่เห็นด้วยและปลดเขาออก
เหตุการณ์นี้ทำให้เกิดขบวนการปฏิรูปที่เรียกรีฟอร์มาซี แต่สิ่งที่เกิดตามมาคืออันวาร์ถูกจับกุม ซึ่งมีผู้เชื่อว่าสาเหตุมาจากการเมือง ภายในกลุ่มรีฟอร์มาซีนี้ ได้เกิดกระบวนการยุติธรรมในสังคม (อาดิล) นำโดยวัน อาซิซะห์ วัน อิสมาอิล แต่ไม่สามารถจดทะเบียนพรรคการเมืองได้ ขบวนการรีฟอร์มาซีจึงเข้าไปควบคุมพรรคการเมืองขนาดเล็กและใช้ชื่อว่าพรรคยุติธรรมแห่งชาติ ต่อมา พรรคนี้ได้ร่วมกับพรรคกิจกรรมประชาธิปไตย พรรคประชาชนมาเลเซีย และพรรคอิสลามมาเลเซียจัดตั้งแนวร่วมทางเลือกลงสมัครรับเลือกตั้งใน พ.ศ. 2542
การจับกุม.
ระหว่าง 27 – 30 กันยายน พ.ศ. 2542 นักกิจกรรม 7 คนรวมทั้งผู้นำพรรคยุติธรรมแห่งชาติถูกจับกุมด้วยเหตุผลว่าเพื่อปกป้องการเลือกตั้ง การจับกุมเกิดขึ้นอีกในวันที่ 10 เมษายน พ.ศ. 2544 โดยใช้ข้อตกลงความมั่นคงภายใน ผู้ถูกจับกุมนี้จึงถูกเรียกว่ารีฟอร์มาซี 10
การเลือกตั้ง พ.ศ. 2542.
พรรคยังคงเข้าร่วมการเลือกตั้งแม้ว่าผู้นำที่สำคัญหลายคนถูกจับกุม และได้ 5 ที่นั่งในสภา ได้คะแนนคิดเป็น 11.67% แนวร่วมทางเลือกได้คะแนนรวม 40.21% พรรคอิสลามมาเลเซียได้ 27 ที่นั่ง พรรคกิจกรรมประชาธิปไตยได้ 10 ที่นั่ง
หลังการเลือกตั้งได้มีการเจรจาระหว่างพรรคยุติธรรมแห่งชาติและพรรคประชาชนมาเลเซียเพื่อรวมตัวกัน และได้ลงนามเพื่อรวมทั้งสองพรรคเข้าด้วยกันเมื่อ 5 กรกฎาคม พ.ศ. 2545 ต่อมา ในวันที่ 3 สิงหาคม พ.ศ. 2546 ได้เปลี่ยนชื่อเป็นพรรคยุติธรรมประชาชน
การเลือกตั้ง พ.ศ. 2547.
พรรคที่เกิดใหม่นี้เข้าร่วมการเลือกตั้ง พ.ศ. 2547 แต่ได้เพียงที่นั่งเดียว อันวาร์ อิบราฮิมได้รับการปล่อยตัวเมื่อ 2 กันยายน พ.ศ. 2547
การเลือกตั้ง พ.ศ. 2551.
ในการเลือกตั้งครั้งนี้ พรรคได้ 31 ที่นั่งในสภา มากกว่าพรรคกิจกรรมประชาธิปไตยและพรรคอิสลามมาเลเซีย และได้เป็นพรรคร่วมรัฐบาลกับพรรคพรรคกิจกรรมประชาธิปไตยและพรรคอิสลามมาเลเซียในการบริหารรัฐหลายรัฐ เช่น กลันตัน เกอดะฮ์ ปีนัง เปรัก และเซอลาโงร์
ในเดือนธันวาคม พ.ศ. 2548 พรรคได้จัดการประชุมระดับชาติครั้งที่ 2 โดยได้เสนอนโยบายเศรษฐกิจใหม่ที่มีความเท่าเทียมกันทางเชื้อชาติ ใน พ.ศ. 2549 พรรคได้เข้าร่วมในการเมืองของรัฐซาราวักและได้รับเลือก 1 ที่นั่งในเมืองกูชิง ในวันที่ 14 เมษายน พ.ศ. 2551 อันวาร์ได้จัดแรลลีและมีผู้เข้าร่วมถึง 10,000 คน แต่มีตำรวจเข้ามาควบคุมและให้จัดได้เพียงครึ่งชั่วโมง
โซเระงะเซยู!

โซเระงะเซยู! (; โรมาจิ: "Seirei Gensōki") เป็นการ์ตูนสี่ช่องมังงะญี่ปุ่น เป็นผลงานร่วมที่แต่งโดยนักพากย์ อาซาโนะ มาสึมิ และวาดโดย เค็นจิโร ฮะตะ ภายใต้ชื่อ "ฮาจิเมะมาชิเตะ" มังงะเรื่องนี้เปิดตัวในงาน คอมิเก็ต 81 เมื่อเดือนธันวาคม พ.ศ. 2554 และเผยแพร่ต่อใน คอมิเก็ต จนถึงเดือนสิงหาคม พ.ศ. 2560 โซเระงะเซยู! ได้รับการจัดทำเป็นอนิเมะโดยสตูดิโอ กอนโซ ออกอากาศตั้งแต่เดือนกรกฎาคมถึงกันยายน พ.ศ. 2558
เรื่องย่อ.
นักพากย์หน้าใหม่ทั้งสามคน อิจิโนเสะ ฟุตาบะ, โมเอซากิ อิจิโกะ และ โคฮานะ ริน กับการใช้ชีวิตในวงการนักพากย์ทั้งการพากย์เสียงในสื่ออนิเมะ, ดราม่าซีดี, เกม บทบรรยายหรือแม้แต่การพากย์เสียงภาพยนตร์จากต่างประเทศของพวกเธอ
ให้เสียงโดย: ริเอะ ทากาฮาชิ (ญี่ปุ่น)
ให้เสียงโดย: ยุกิ นางากุ (ญี่ปุ่น)
ให้เสียงโดย: มาริกะ โคโนะ (ญี่ปุ่น)
ให้เสียงโดย: ฮิโตมิ นาบาตาเมะ (ญี่ปุ่น)
ให้เสียงโดย: โนโซมิ ฟุรุกิ (ญี่ปุ่น)
ให้เสียงโดย: อามิ โคชิมิซึ (ญี่ปุ่น)
ให้เสียงโดย: โนะบุยุกิ ฮิยะมะ (ญี่ปุ่น)
สื่อ.
หนังสือการ์ตูน.
หนังสือการ์ตูนเรื่องนี้แต่งโดยนักพากย์ อาซาโนะ มาสึมิ วาดโดย เค็นจิโร ฮะตะ และได้วางแผงครั้งแรกที่งาน คอมิเก็ต ครั้งที่ 81 ในเดือนธันวาคมปี พ.ศ. 2554 ภายใต้ชื่อ "ฮาจิเมะมาชิเตะ" และวางแผงเรื่อยมาในงาน คอมิเก็ต
อนิเมะ.
อนิเมะได้เริ่มฉายในวันที่ 7 กรกฎาคม พ.ศ. 2558 มีเพลง ; โรมาจิ: "それが声優!"; : Seiyu's Life! (それが声優!, "Seiyu's Life!"?) โดยวง Earphones (Rie Takahashi, Yuki Nagaku, and Marika Kōno) เป็นเพลงเปิดเรื่องและมีเพลงปิดเรื่องเป็นเพลง ; โรมาจิ: "あなたのお耳にプラグイン!"; : Plug In! To Your Ears (あなたのお耳にプラグイン!, "Plug In! To Your Ears"?) โดย วง Earphones ซึ่งในทุก ๆ ตอนจะมีช่วง "Request Corner" ที่จะมีโควเวอร์เพลงจากอนิเมะชื่อดังแทรกอยู่ด้วย ในตอนที่ 6 มีการใช้เพลง ; โรมาจิ: "耳の中へ"; : Into Your Ears (耳の中へ, "Into Your Ears"?) โดย Earphones, เป็นเพลงปิด
เฮนรี (หน่วยวัด)

เฮนรี (ตัวย่อ H) เป็นหน่วยวัดความเหนี่ยวนำไฟฟ้าในระบบเอสไอ ตั้งชื่อตามโจเซฟ เฮนรี นักวิทยาศาสตร์ชาวอเมริกัน
นิยาม.
ความเหนี่ยวนำไฟฟ้าในวงจร 1 เฮนรี เกิดขึ้นเมื่อกระแสไฟฟ้าเปลี่ยนไป 1 แอมแปร์ต่อวินาที ทำให้เกิดแรงเคลื่อนไฟฟ้าวิ่งเข้าไปที่ตัวเหนี่ยวนำ 1 โวลต์:
<math>\displaystyle v(t)= L \frac{di}{dt}</math>
โดย "v(t)" คือศักย์ไฟฟ้าลัพธ์ทั้งวงจร, "i(t)" คือกระแสไฟฟ้าที่วิ่งผ่านวงจร และ "L" คือความเหนี่ยวนำในวงจร
เฮนรีเป็นหน่วยอนุพัทธ์เอสไอที่มาจาก 4 หน่วยเอสไอ คือ กิโลกรัม (kg), เมตร (m), วินาที (s) และแอมแปร์ (A) ซึ่งจะได้ความสัมพันธ์ดังนี้:
<math>\mbox{H}
= \dfrac{\mbox{J}}{\mbox{A}^2} 
= \dfrac{\mbox{V} \cdot \mbox{s}}{\mbox{A}} 
= \dfrac{\mbox{s}^2}{\mbox{F}} 
= \dfrac{\mbox{1}}{\mbox{F} \cdot \mbox{Hz}^2} 
</math>
โดยหน่วยอนุพัทธ์ที่เพิ่มเติมมา คือ คูลอมบ์ (C), ฟารัด (F), จูล (J), เวเบอร์ (Wb), เทสลา (T), โวลต์ (V), เฮิรตซ์ (Hz) และโอห์ม (Ω)
โคลอี เซเวอนี

โคลอี สตีเวนส์ เซเวอนี (เกิด 18 พฤศจิกายน ค.ศ. 1974) เป็นนักแสดง นักออกแบบแฟชั่น และอดีตนางแบบชาวอเมริกัน เธอมีชื่อเสียงจากความสามารถเฉพาะด้านแฟชั่นหลายแหล่ง และก้าวหน้าทางอาชีพในอุตสาหกรรมแฟชั่นในกลางคริสต์ทศวรรษ 1990 หลังจากฝึกงานกับ"นิตยสารแซสซี" ที่นครนิวยอร์ก ที่ขนานนามเธอว่าเป็น "It girl" คนใหม่ในขณะนั้น และเริ่มให้ความสนใจเธอจากงานแฟชั่นในนิวยอร์ก ใน ค.ศ. 1994 รูปแบบชีวิตส่วนตัวของเธอดึงดูดความสนใจนักหนังสือพิมพ์ เจย์ แม็กอินเนร์นีย์ ซึ่งเขียนบทความเกี่ยวกับเธอ ความยาว 7 หน้ากระดาษ ในนิตยสาร"เดอะนิวยอร์กเกอร์" โดยเขาเขียนถึงเซเวอนีวัย 19 ปีในขณะนั้นว่า "เด็กสาวที่เจ๋งที่สุดในโลก" (coolest girl in the world) ตลอดอาชีพภาพยนตร์ของเธอในช่วงแรก งานด้านแฟชั่นของเธอมีมากกว่างานแสดง จนกระทั่ง บทบาท ลานา ทิสเดล ในภาพยนตร์เรื่อง "ผู้ชายนี่หว่า ยังไงก็ไม่ร้องไห้" (Boys Don't Cry; 1999) ทำให้เธอเป็นที่จดจำและยกย่อง ใน ค.ศ. 2000 เธอชนะรางวัลวีเอชวันโว้กแฟชันอะวอร์ด สาขาสไตล์คนดังหญิงยอดเยี่ยม (Best Female Celebrity Style) ในปีต่อมา "นิตยสารโว้ก"เรียกเธอว่า "สัญรูปแฟชั่น" (fashion icon) ช่วยให้เธอเป็นหนึ่งในผู้หญิงที่นำสมัยมากที่สุดในอุตสาหกรรมแฟชัน